ອົງການກວດກາລັດຖະບານ2ປະເທດຫວຽດນາມ-ລາວເພີ່ມທະວີການຮ່ວມມື
(ພາບປະກອບ)
ຕອນເຊົ້າວັນທີ 25/07 ຢູ່ ຮ່າໂນ້ຍ ຄະນະຜູ້ແທນອົງການກວດກາລັດຖະບານ ຫວຽດນາມ ໂດຍທ່ານ ຟານວັນເສົ໋າ ຫົວໜ້າອົງການກວດກາລັດຖະບານ ໄດ້ເຈລະຈາກັບຄະນະຜູ້ແທນອົງການກວດກາລັດຖະບານ ລາວ ໂດຍທ່ານ ບຸນທອງ ຈິດມະນີ ຮອງນາຍົກລັດຖະມົນຕີ, ຫົວໜ້າອົງການກວດກາລັດຖະບານ ລາວ ເປັນຫົວໜ້າຄະນະ, ທ່ານ ຟານວັນເສົ໋າ ເນັ້ນໜັກວ່າ: ສາຍພົວພັນລະຫວ່າງອົງການກວດກາລັດຖະບານ ຫວຽດນາມ ແລະ ອົງການກວດກາລັດຖະບານ ລາວ ນັບມື້ນັບພັດທະນາຢ່າງດີງານ ແລະ ມີປະສິດທິຜົນ. ແຕ່ລະປີ 2 ປະເທດລ້ວນແຕ່ມີຄະນະຜູ້ແທນຂັ້ນສູງໄປຢ້ຽມຢາມ, ແລກປ່ຽນດ້ານວິຊາການ, ປະກອບສ່ວນສຳຄັນໃຫ້ແກ່ພາລະກິດແຫ່ງການພັດທະນາຂອງ 2 ປະເທດ ຫວຽດນາມ - ລາວ, ທ່ານ ບຸນທອງ ຈິດມະນີ ປາດຖະໜາວ່າ: ໃນໄລຍະຈະມາເຖິງ, ອົງການກວດກາລັດຖະບານ 2 ປະເທດຈະສືບຕໍ່ເພີ່ມທະວີການຮ່ວມມືຢ່າງເລິກເຊິ່ງກ້ວາງຂວາງກ່ວາອີກ, ຜ່ານການແລກປ່ຽນ, ແບ່ງປັນບົດຮຽນໃນວຽກງານກວດກາ, ປ້ອງກັນຕ້ານການສໍ້ລາດບັງຫລວງຢ່າງມີປະສິດທິຜົນ.
(ແຫຼ່ງຄັດຈາກ VOV)